JohanHeinsen/ENO huggingface dataset:
Viborger Samler, 1848-03-07
Jernbanedirecteur Christensen i Flensborg bekjendtgiør, at Hs. M. Kongen ved allerh. Resolution af 16de Febr. ikke alene har bestemt, at Finantserne skulle overtage de manglende 1700 Actier i den flensborger Jernbane, men ogsaa, at Foretagendets Realisering skal constateres inden den 19de Aug. d. A. Skulde Foretagendet indtil den Tid møde uovervindelige Vanskeligheder, har Hs. Maj. i samme Resolution givet Udsigt til, at Banen, til Husum endnu i dette Aar vil paabegyndes aldeles for Finantsernes Regning og fuldendes til Foraaret 1851. Følgende, fra flere af Høiagtelse for Stænderdeputeret, Prof. Clausens Færd besjællede Mænd udgaaede Adresse er fremlagt til almindelig Underskrift i den reeske Boglade i Aalborg: Høiærværdige Hr. Prof. Dr. Clausen, Ligesom vi oftere med Tilfredsstillelse have været Vidner til det fædrelandske og uforfærdede Sind, hvormed Deres Høivelbaarenhed i Ord og Gierning virkede i Sandhedens og Frihedens Tjeneste, saaledes have vi med Uvillie erfaret de uværdige Angreb, hvormed man nylig har villet svække Betydningen af de alvorsfulde Ord, De i rette Tid lod udgaae til Folket, sigtende til at berede Fædrelandet en hæderlig Fremtid. Vi føle derfor Trangen til at bevidne Dem vor Agtelse, vor Taknemmelighed og udeelte bifald, og idet vi forsikkre Dem om vor fulde Deeltagelse ogsaa for Fremtiden, ønske vi al Held og Velsignelse over Dem og Deres Gierning.
Viborger Samler, 1848-03-07
Ved det i Randers den 12te Januar afholdte Møde angaaende Gudenaaen og Nørreaaen blev det overdraget Comiteen at udvælge en Deputation til at overbringe den vedtagne Petition til Hs. Maj. Kongen, og er denne, bestaaende af dHrr. Fabricant M. Drewsen og Kjøbmand og Borgerrepræsentant J. C. Borup, i disse Dage i den Anledning afreist til Kbhavn. Til at udgjøre Deputationen, var Valget først faldet paa dHrr. Fabriqueur Bruun til Bruunshaab, M. Drewsen og Kjøbm. J. Ree; men da dHrr. Bruun og Ree efter at have modtaget Valget senere saae sig forhindrede fra at fuldføre det dem overdragne Hverv, udnævnte Comiteen i disses Sted dHrr. Kjøbmand Borup og Jacoby, for hvilken Sidste der imidlertid ogsaa indløb Forhindring. (Eft. Rd. Av.)
Viborger Samler, 1848-03-07
Kjøbenhavns Børs-Cours, den 3die Marts. Hamborg 2 M. - a vista 200. Bank-Disconto 4 pCt. Dito paa Banco=Vexler 4 pCt. Norske Speciessedler 196 Rbd. Sedl. (Sælgere). 4 pCt. Kgl. Obligationer (uden Rente) 104 Rbd. S. (Sg.) Øst-Gothlands Panteobligationer af 1846 ved Hambro & Søn, 95 3/4 i Banco. (Sælgere). Nationalbank=Actier 173 Rbd. i r. S. (Sælgere). NB. Med Udbytte fra 1ste August 1847. Roeskilde Jernbane=Actietegning 65 Species (Sælgere).
Viborger Samler, 1848-03-07
Hamborger Børscours, den 3die Marts: Bordeaux 3 Md. 188 1/4; Lond. 3 Mk. 13 Mk. 9 1/4 s.; Amsterdam 2 M. 35, 55.; slesv. holst. Species 1/2 Agio; Louis- og Frederiksd. 11 Mk. 3 1/2 s. pr. Stk. i Banco; dansk grov Cour. 24 1/4, Skillings-Stkr. 25 1/2 a 25 2, nye 2/3 Stkr. f. f. 36 pCt. slettere end Banco.
Viborger Samler, 1848-03-07
Handels-Efterretninger. Svendborg, den 3die Marts. Ved den i Onsdags afholdte 4de Auction over "Bjørnemose" blev Particulier HarreschouHøistbydende med 47,300 Rbd., hvilket Bud blev approberet. (Svb. Av.) Gaarden "Arelsestedslyst, i Brøndbyevester Sogn, 1 1/2 Miil fra Kjøbenhavn, er kjøbt af Hr. G. W. Grundtvig fra Jylland for 15,000 Rbd. (Aarh. Av.)
Viborger Samler, 1848-03-07
Hos Kjøbmændene i Aarhuus betales for nærværende Tid følgende Kornpriser: Rug 22 Mk. pr. Tønde, 2d. Byg 18 Mk. pr. Tde., d. Byg 16 Mk. pr. Tde. og Havre 12 Mk. pr. Tde. (Aarh. Av.) Thisted, den 2den Marts. J disse Dage er Legindgaardsolgt af Propr. Hansen til Hr. Wad for 18,000 Rbd. med Besætning. (Thist. Av.)
Viborger Samler, 1848-03-07
Døde, Kjøbenhavn: Major Christoph Hermann v. Leonhart; Grosserer Halkers Enke, Karen Margrethe, f. Mammen; Stud. juris Diderik Christian Seidelin, 27 Aar; Jørgen Jørgensen, 59 Aar; Urtekræmmer Hans Wulff Guldager, 51 Aar; Maria Kybnitz, f. Jæger, 75 Aar; Conditor Bellys Enke, Marie, 69 Aar; Frants Goos, 97 Aar; Juliane Christine, Jürges, f. Vakkerhausen, 46 Aar; Dorthea Cathrine Schaarup, f. Thrane, 78 Aar; Kirstine Tranberg, f. Gerløv, 37 Aar; Handelsfuldmægtig Moses Valentin, 54 Aar; Frøken Margrethe Lawætz, 20 Aar; Maren Kirstine Jensen Grønnegaard, f. Danielsen, 31 Aar; forhenv. Høker Niels Nielsen West, 77 Aar; Skipper Kislings Hustru, Juliane Marie, f. Jacobsen, 42 Aar. - Haarlev, Karen Margrethe Andersen, f. Jørgensdatter, 41 Aar. – Egense Skole: Anna Kirstine Petersen, f. Melsing, 57 Aar. - Overbygaard pr. Horsens, Petrine Christensen, 32 Aar. - Aalborg: Kirstine Cathrine Nyborg, Eilersgaard, 76 Aar; Enkemad. Dorthea Holm, f. Peders datter, 82 Aar. - Toftgaard, Jacobine Walter, f. Høst. Hornsleth: Enke efter Cand. phill., Degn Bjødstrup, Sophie Charlotte, f. von der Lybe, 68 Aar.
Viborger Samler, 1848-03-07
Skuespil i Viborg. Torsdagen den 9de Marts opføres til Benefice for Hr. Skuespildirecteur Becker, Preciosa, lyrisk Drama i 4 Acter af Wolff. Musikken af C. M. Weber. P. Bloch, p. t. Bestyrer af Selskabet.
Viborger Samler, 1848-03-07
AVERTISSEMENTS. Løverdagen den 11te Marts, Kl. 7 Aften, afholdes en overordentlig Generalforsamling i Viborg Klub Viborg Amts landskonomiske Forenings ordinaire Generalforsamling, i det indeværende Qvartals Slutning, er berammet til at afholdes Torsdagen den 30te Dennes, om Formiddagen Kl. 10, i Hr. Klubvært Friis's Gaard i Viborg, hvor da, foruden Andet nye Forretningsmænd og nye permanente Committeer blive at vælge. Dette bekjendtgjøres herved. Dalsgaard, den 6te Marts 1848. H. H. Holm, p. t. Formand.
Viborger Samler, 1848-03-07
Endeel andre Bøger haves, hvoriblandt adskillige ere anførte og anbefalede i Marchmanns Fortegnelse som passende til Sognebibliotheker.
Viborger Samler, 1848-03-07
En duelig Typograph, der tillige er Trykker, og er et ædrueligt og skikkeligt Menneske, kan til 1ste April erholde Plads paa Bogtrykkeriet i Thisted mod en Løn af 14 Rbmk. om Uden og fri Kost, Logie og Vast For et Apothek i en af Jyllands største Kjøbstæder søges en Discipel til 1ste Mai med de fornødne Skolekundskaber. Pladsen er fortrinlig god, og Vilkaarene favorable for den Reflecterende, der vilde behage at adressere sig til C. Krogh. Fæstemand i Viborg.
Viborger Samler, 1848-03-07
Paa Gaarden Holmsgaard haves til 1ste Mai Tjeneste for en Dreng til at passe Kreaturer. H. Wissing.
Viborger Samler, 1848-03-07
Hauge= og Blomsterfrøe, i nye og bedste Vare, bekommes daglig hos Lauriz Damgaard i Skive. Soy. faaes hos A. Essemann i Skive.
Viborger Samler, 1848-03-07
Blanksværte, faaes hos A. Bøsemann i Skive.
Viborger Samler, 1848-03-07
Et solid bruntmalet Sengested med Udtræk fra Siden kan faaes tilkjøbs. Adressecomoiret anviser.
Viborger Samler, 1848-03-07
Efter Overeenskomst med Auctionsdirecteuren, lader Hr. Forpagter Gjerulff, i Anledning af Forpagtningens Fratrædelse, Mandagen den 27de d. M., og paafølgende Dag paa Hovedgaarden Viskum ved Auction bortsælge en betydelig Deel Besætning, Avlsredskaber og Jnventarium, hvoriblandt 50 Stkr. Fæcreaturer, deels Køer og Qvier deels Ungqvæg, 6 Heste, Vogne, Plouge, Harver og andre Arbeids redskaber, et Rapsseil, Smedeværktøi, nogle gamle Meubler m. M. Vederhæftige Kjøbere gives 3 Maaneders Credit. Auctionen begynder om Formiddagen Kl. 9, og Besætningen sælges den første Dag i Middagsstunden. Viborg, den 1ste Marts 1848. Neckelmann.
Viborger Samler, 1848-03-07
Skifte-Jndkaldelse. Mandagen den 17de April førstkommende, Eftermiddag Kl. 3, bliver paa undertegnede Skifteforvalters Contoir i Nibe afholdt en Skiftesamling i afdøde Bomforpagter i Finstrup Broehuus i Dall Sogn, Fleskum Herred, Aalborg Amt, pensioneret Toldbetjent Peter Kirkemann Jacobsen Møllers Boe. Hvilket herved bekjendtgjøres til Efterretning for alle Vedkommende i Henhold til Placaten af 21de April 1824. Lynge. Nibe, den 2den Marts 1848. De flere der restere med Centingent forVib. Stiftst.", erindres om snarest JndbeUdgiveren. taling heraf til Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange gentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-09
3 Stift, Tivende. Forsendes med Brevposten i Danmark og Hertugdømmerne. Torsdagen den 9 Marts 1848. Nr. 42. 76 Aarg.
Viborger Samler, 1848-03-09
Udenlandske Efterretninger. Frankerig. Moniteuren af 1ste Marts meddeler følgende Decret fra den provisoriske Regjering: "Den provis. Reg. erklærer: at et af de første Lovudkast, der skal forelægges Nationalforsamlingen, vil blive et nyt Budget, hvori Regjeringen fremfor Alt vil imodekommes Ønsket om en tilfredsstillende Opløsning med Hensyn tilde indirecte Afgifter, Octroien, Stempelafgiften, der rammer den periodiske Presse, og alle andre Paalæg, som træffe Folkets Midler til Subsistents. Men den provisoriske Regjering erkjender det ligeledes for en af sine første Pligter at erindre Borgerne om, at ethvert Skattesystem ei tør afgjøres af en provisorisk Regjering, at det maa overlades til Nationens Repræsentanter at tage i denne Henseende en souverain Bestemmelse, at enhver anden Fremgangsmaade fra Regjeringens Side vilde indbefatte den meest dumdristige Usurpation, og, at man derved vilde løbe Fare for at suspendere eller true de vigtigste Tjenestegrene m.m. Desaarsag decreterer den provisoriske Regjering: 1) Alle Afgifter opkræves indtil videre saaledes, som hidtil; 2) de gode Borgere opfordres i Fædrelandets Navn til ikke at holde tilbage med Udredelsen af de paa dem hvilende Skatter; 3) den provisoriske Regjering forpligter sig til at forelægge Nationalforsamlingen et Budget, hvori Stempelafgiften, der hviler paa den periodiske Presse, Octroien og Saltskatten udelukkes, samt en Lov, der fra Grunden skal omforme Systemet med Hensyn til de indirecte Skatter.
Viborger Samler, 1848-03-09
J et andet Decret erklærer den provisoriske Regjering, i Betragtning af at Liigheden er een af de tre store Grundsætninger for den franske Republik og at denne Grundsætning strax maa bringes i Udførelse – at alle gamle adelige Titler ere afskaffede."¬
Viborger Samler, 1848-03-09
J et tredie Decret fra samme hedder det: "Den provisoriske Reg. – i Betragtning af at den af Folket bevirkede Revolution maa komme det tilgode; – at det er paa høie Tid at sætte et Maal for Arbeidernes lange og uretfærdige Lidelser; – at Spørgsmaalet om Arbeide er af høieste Vigtighed; at der ingen høiere, ingen værdigere Syssel gives for en republicansk Regjering; – at det især tilkommer Frankerig at sysselsætte sig med, og at løse et Problem, der nu er stillet for alle industrielle Nationer i Europa, at man maa være betænkt paa at tilsikkre Folket de retfærdige Frugter af dets Arbeide – beslutter: "Der skal udnævnes en permanent Commission, med det udtrykkelige og specielle Hverv at beskjæftige sig med de arbeidende Klasser, og denne Commission skal føre Navn af Regjeringscommission for Arbeiderne. For at vise, hvilken Vigtighed den provisoriske Regjering tillægger Opløsningen af denne Opgave, udnævner den til Præsident for denne Commission et af sine Medlemmer – Le Blanc- og til Vicepræsident ligeledes et andet Medlem - Arbeideren Albert. – Arbeidere ville blive tilkaldte for at deeltage i Commissionens Arbeider.
Viborger Samler, 1848-03-09
Omtrent 2000 Arbeidere havde indfundet sig paa Pladsen foran Raadhuuset med en Petition, hvori de forlangte, at den provisoriske Reg, skulde beskjæftige sig med Organisationen af Arbeidet. De erholdt et tilfredsstillende Svar - nemlig foranførte Bekjendtgjørelse. - Den americanske Gesandt i Paris, Hr. Ruft, har aflagt den provis. Reg. et høitideligt Besøg, hvori han, der var altfor langt borte fra sit Fædreland til at kunne oppebie nye Jnstructioner, bragte den nye franske Regjering sin Lykønskning. Et Pariser Brev i Køln. Zeit, meddeler følgende interessante Characteristik af den nye Opposition, som den neppe indsatte Regjering i Paris allerede skal finde. "Den største Fare ligger i de Forhaabninger, som Arbeiderne nære, – Forhaabninger, som hvor beskedne de end ere, dog kun tildeels kunne opfyldes. Nationals og Re forme's Republikanere ere nogenlunde tilfredsstillede; men bag disse lure Factioner, der vare meget virksomme i Kampen, men der ikke ere directe repræsenterede i Regjeringen.
Viborger Samler, 1848-03-09
Redacteuren for den for flere Aar siden undertrykte Journal Reformateur – Raspail – fremtræder nu som disses Talsmand. Han har begrundet en ny Journal, der fører Titel af Ami du peuple (Navnet paa den afskyelige Marats Journal), hvori den nuværende Regjering behandles som Guizot og hans Colleger; han bebreider den nye Regjering, at den Jntet foretager sig og ikke lader høre fra sig. Kun Lamartine har sat sig i Forbindelse med Folket, men kun for at regalere det med Poesie. Han truer med at anføre Navne. Han er Kjernen til en ny Opposition. Og denne Raspail staaer ikke alene. Lagrange, en af Anførerne for Jnsurgenterne i Lyon 1834, var meget virksom i Stormen imod Tuilerierne; han udnævntes til Commandant i Hotel de Ville, og indrakte Dagen efter sin Demission. Ogsaa A. Blanqui er utilfreds og organiserer Klubber. Desuagtet haaber man endnu det Bedste . . .¬
Viborger Samler, 1848-03-09
J den Artikel, hvori det forrige Ministeriums Organ- Journ, des Deb. - slutter sig til den nu bestaaende Regjering hedder det fremdeles: "Borgersamfundet skylder sine Medlemmer personlig Sikkerhed, Agtelse for Eiendom, Arbeidsfrihed. Store og udødelige Grundsætninger have vi i det mindste tilkæmpet os i vor lange Revolution. Samvittighedsfrihed og Discussionsfrihed ere blevne os næsten ligesaa nødvendige som den Luft, vi indaande. Disse politiske og sociale Grundsætninger vil intet redeligt Menneske negte sin Understøttelse, ja, om det saa skal være, sit Livs Opoffrelse. Hvad vi sige, udøver hele Paris i dette Øieblik. Uden Forskjel med Hensyn til Klasser og Meninger, uden Modbeskyldninger, uden nogensomhelst Reservation arbeide alle Borgere med roesværdig Eendrægtighed paa Gjenoprettelse af Tilliden. Og det er vort oprigtige Haab, at denne Bestræbelse ei vil være forgjeves."
Viborger Samler, 1848-03-09
Efter Galignanis Messenger skal den provisoriske Regjering alene i Hovedstaden kunne stole paa en bevæbnet Masse af 250,000 Md. Pariserfolket, hedder det i en Proclamation, har allerede indseet at Staden Paris's Proviantering krævede et friere Omløb i Paris's Gader, og de Hænder, der have opført Barricaderne, have allerede gjort Aabninger i disse, store nok til at admittere Fragt vogne m. m. Gjennemkjørsel. Bevæbnede Borgere havde bemægtiget sig Slottet i Neuilly, Louis Philippes's Privateiendom. Dog ere alle Kunst gjenstande, og Sølvservicet, der vurderedes til 4 Mill. Fres, reddede og ført til Mairiet. De 3 Fløie ere afbrændte, man veed ikke ved hvilket Tilfælde. Endeel af Borgerne ilede til Kielderne, hvor de kastede sig over Viin forraadet og et Fad Rum. Efter Branden fandtes i Hvælvingerne 150 af disse Ulykkeliges Liig. (See nedenfor.)
Viborger Samler, 1848-03-09
Pariserpøbelen skulde have besluttet at ødelægge alle de Slotte, der tilhørte det styrtede Dynastie, for at det sidste Spor af Tyranniet kunde forsvinde, men Mairen i Paris, Garnier=Pages, har erklæret, at disse Bygninger, der nu tilhøre Nationen, skulle sælges, og at Kjøbesum merne skulle tjene som Skadeserstatning for Arbeiderne, Jndustrien og Handelen, der i denne critiske Tid have lidt store Tab.
Viborger Samler, 1848-03-09
Municipalitetet i Paris bekjendtgiør, at da det nu har dobbelt saa store Udgifter, fordi det maa forsyne Staden, med nye Brolægning, gjenoprette de offentlige Monumenter, give Tusinder Arbeide og Fortjeneste, saa seer det sig nødsaget til at opkræve Octroafgifterne. Dog vil man revidere disse saaledes, at denne trykkende Afgift fornemmelig falder paa Luxusartikler og ikke paa de nødvendigste og første Livsfornødenheder.
Viborger Samler, 1848-03-09
Den provisoriske Regjering befaler den øieblikkelige Organisation af Nationalværksteder, hvor Enhver kan finde Arbeide. Ved et andet Decret ere Børnene efter de i Kampen for Friheden faldne Borgere adopterede af Fædrelandet.
Viborger Samler, 1848-03-09
Den provisoriske Regjering har maattet stille til sin Disposition de i Bankens Hvælvinger deponerede 200 Mill. Fres.
Viborger Samler, 1848-03-09
Den flygtede Konges i Tuillerierslottet opbevarede Skat samt Fonds ere bragte til Finantsministeriet. De røde Huer begynde at vise sig. Tre tusinde Arbeidere ere faldne i Kampen. Fra Krigsministeriet meldes, at General Lamoriciere er udnævnt til Overgeneral for den Hær, som skal trækkes sammen ved Rhinens Bredder. (Denne General, samt Generalerne Bedeau og Duvivier skulle tillige reorganisere Hæren.) Gaz, des Tribunaux melder, at Rothschilds's Slot i Surennes er afbrændt. Rothschilds Kone er ankommen til London.
Viborger Samler, 1848-03-09
Den berømte Pianistinde Camilla Pleyel giver en Concert til Bedste for de Februarsaarede; hun understøttes af Ole Bull. En Elev af den polytechiske Skole - den unge Borger Servient - er udnævnt til Commandant i Louvre.
Viborger Samler, 1848-03-09
Efter den provisoriske Regjerings Ønske har Skolen designeret ham til denne Post.
Viborger Samler, 1848-03-09
Regjeringen har bekjendtgjort et Edict, ifølge hvilket alle Kongens og Civillistens Privateiendomme ere confiskerede til Fordeel for Staten, og allerede findes paa Palais Royal, der altsaa ikke maa være afbrændt, den Jndskrift: "Palais de la Liberte, Propriete nationale. J Civillistens Kasse fandtes 331,000 Fres, i Sølv. Disse bleve af Borgeren Numa Lechesne strax transporterede til Nationalbanken. - Victor Hugo er udnævnt til Maire for det 9de Arrondissement. - Cormenin (Timon) er bleven Conseiller detat.
Viborger Samler, 1848-03-09
Vi meddele Beretningen fra et Øienvidne om Kongens og Dronningens Afreise fra Tuillerierne: "Jeg stod ved Pont-Tournant, tæt ved Indgangen fra Place concorde til Tuillerierne. Kl. var 1. Et ungt Menneske komgalopperende og raabte bestandig, at Louis Philippe havde resigneret. Enhver skulde udbrede denne Efterretning." Faa Øieblik derefter viste sig i Hovedalleen i Tuileriernes Have Nationalgardister til Hest, de bade om, at man vilde ære Ulykken, at man vilde undgaae ethvert Raab og ikke foretage sig nogen ugunstig Demonstration. Derefter forlod Kongen ved Dronningens venstre Arm Tuilleriernes Gitter; han var bleg som Døden; Kongen var sort klædt og lænede sig stærkt paa Dronningens Arm, denne ophøiede Dames Udseende røbede Trods og Vrede, medens Frygt afprægedes i Kongens Aasyn. Paa Pladsen, som omgiver Obelisken, standsede det kgl. Par med dets Følge, der bestod af 30 a 40 Personer. Folket raabte: Vive la reforme, vive la France!"Alle stimlede saa tæt sammen om det kgl. Par, at Kongen slap sin Gemalindes Arm, og forsøgte paa at trække sig nogle Skridt tilbage; man saae hvor ænastelig han vendte sit Blik hen imod Vognen. Ludvig Philip stod paa det Sted, hvor Ludvig den Sextendes Hoved var faldet. Dronningen blev forskrækket, da hun ikke længere følte Kongens Arm. En Mand af Folket bød hende sin Arm, som hun med en vred Mine skal have afslaaet med de Ord: "Slip mig!" Derefter gik hun hen til Kongen; 2 simple Vogne kjørte frem; flere Børn sad allerede i Vognen, Kongen og Dronningen stege ind, og Kudskene pidskede paa Hestene. Cremieux havde hjulpet Kongen ind i Vognen og lukket samme. – Efter National derimod blev Kongen omringet af Folket, der afskjar ham Veien til hans Vogn. Det paa Concordepladsen opstillede andet Kyradseerregiment ilede med at sikkre hans Undvigelse; men det havde ikke Magt til at unddrage ham fra Folkets Raseri. Desuagtet forsøgte det brave Regiment, der ikke brugte, og ikke vilde bruge sine Vaaben, at lette ham Flugten. En Officier, der indsaae Faren, raabte: "MineHerrer, skaan Kongen!" En Stentorstemme fra Mængden, svarede: "Vi ere ingen Snigmordere, lad ham gaae!" Almindelig lød nu Raabet: "Ja, ja "Lad ham gaae og Kongen kunde komme til sin Vogn.
Viborger Samler, 1848-03-09
Efterretningerne fra Paris af 3die Marts melde, at Lord Normanby har meddeelt Lamartine officieusement de Depescher, som Lord Palmerston har tilstillet ham med Hensyn til Normanbys Forhold og den britiske Regjerings Stilling ligeoverfor den franske. Lord Palmerston erklærer: at han anerkjender den franske Nations Ret til at forandre sin Regjeringsform. Democratie pacisique driver den provisoriske Regjering fremad paa den af den betraadte sociale Vei, og bemærker, at Folket endnu ei har nedlagt sine Vaaben, og at Folket, der snart skal nedlægge disse, først maa have Garantier; men National og andre Journaler opløfte deres advarende Stemme om ei at gaae forvidt. La Patrie vil vide, at alle Borgere paa tyve Aar og derover skulle være Vælgere, naar de betale en Afgift, der er ligesaa stor som en Arbeiders Dagløn. Enhver vælger er valgbar. Cremieux, Medlem af den provisoriske Regjering, af jødisk Extraction, i sin Tid en af Advocaterne for Carl den Tiendes afsatte og fængslede Ministre, skal saaledes begunstige sine Troesforvandte, at Dem, pacif, tilraaber ham, at han ikke maa forglemme, at Frankerig har etableret en Republik og ingen Sabbat." Den nye Finantsminister Goudchaux er meget yndet. Ogsaa han er en Jsralit.
Viborger Samler, 1848-03-09
Breve fra Lille af 3die Marts melde, at Roligheden, er gjenoprettet og at den største Tillid hersker til den bestaaende Regjering.
Viborger Samler, 1848-03-09
Storbritannien og Jrland. London, den 3die Marts. Endelig har Ludvig Philip fundet Sikkerhed i England. Han er idag, ledsaget af sin Gemalinde, landet ved Newhaven. Til samme Tid ere Hertugen af Montpensier, Hertuginden af Remours med sine to Børn komne fra Øen Guernsey til Portsmouth. Ogsaa Guizot er ankommen til Dover. Den interimistiske franske Gesandt i London, Greven af Jarnac og de franske charges d'affaires have taget deres Afsked, da de ikke ville tjene Republiken.
Viborger Samler, 1848-03-09
Børsenhalles Londonercorrespondent tilføier (d. 3die sild. om Aftenen), Kong Ludvig Philip og Gemalinde opholdt sig i flere Dage i Nærheden af Treport paa en Meierigaard; først den 2den Marts lykkedes det dem, høist udmattede, at indskibe sig i en aaben fransk Fiskerbaad i Treport. Paa Søen optoges de af det imellem Southampton og Havre seilende Dampskib "Expres, der bragte dem til Newhaven. Der var en svær Søgang. Ludvig Philip tilskrev strax Dronning Victoria. Da Kongen landede, var han iført en grøn Blouse og en blaa Kappe, som han havde laant af Skibscapitainen, da han havde forladt Frankerig uden al Bagage.
Viborger Samler, 1848-03-09
Jtalien. Efter Efterretninger fra Neapel af 22de Febr. har den engelske Flaade under Admiral Parker kastet Anker paa Neapels Rhed. De britiske Officierer ere mismodige over Sicilianernes blinde Halstarrighed. Et Factum er og bliver det, at der indtil dette Øieblik ikke er kommen nogensomhelst Overeenskomst istand. J Palermo er Folket voxet Comiteen over Hovedet; det ned sabler Fangerne og Svirrerne; Palermo er forvandlet til en uhyre stor Bandithule. De kongelige Tropper have Overhaand i Messina; dette Punct skal i det mindste ikke falde i Folkets Hænder.
Viborger Samler, 1848-03-09
Schweiz. En Revolution er udbrudt i Canton Neufchatel. Mairen i La Chaux de Fonds har indrakt sin Demission. Man troer ikke, at Regjeringen vil gjøre Modstand.
Viborger Samler, 1848-03-09
Vorort Bern har den 28de med Bestemthed afslaaet Genfs Begjering om Sammenkaldelsen af en overordentlig Landdag.
Viborger Samler, 1848-03-09
Tydskland. Køln, den 4de Marts. Officiel Bekjendtgjørelse. "Staden Kølns Rolighed er igaarAftes bleven forstyrret paa en sørgelig Maade. Et Antal Personer har vovet, ikke med Bønner, men med Fordringer at bestorme det i Udøvelsen af sine Functioner paa Raadhuset forsamlede Communeraad; det har forsøgt paa med Magt at tiltvinge sig Opfyldelsen af sine Fordringer, der gaae ud paa: Lovgivning og Forvaltning ved Folket; ubetinget Talle= og Pressefrihed; Ophævelse af den staaende Hær og Jndførelse af en almindelig Folkebevæbning med Anførere, valgte af Folket, Associationsret, Beskyttelse for Arbeide og Garanti for de vigtigste Fornødenhedsartikler, fuldstændig Opdragelse for alle Børn paa offentlig Bekostning. Den væbnede Magt har gjenoprettet Roligheden." Regjeringspræsident v. Raumer. En af Anførerne er greben og overantvordet Justitsen. Senere ere Dr. med. Gotschalk og Artillerielieutenant Anneke arresterede.